Муҳаммад ал-Хоразмий номидаги Тошкент ахборот технологиялари университети Фарғона филиали Бошқарув йиғилиши **б а ё н н о м а с и**

2019 йил 19 март Фарғона шаҳри

Қатнашдилар - йиғилиш аъзолари, таклиф қилинганлар.

Кун тартибида:

1. Ижро интизоми тўғрисида.

Ахборотчи: А.Расулов

1. Бир ҳафталик ўқув жараёни

Ахборотчи: факультет деканлари

1. Турли масалалар:

* филиал веб.сайти ҳолати тўғрисида

Ахборотчи: А.Полвонов

* филиалдаги жиҳозларга муносабат ҳақида.

Ахборотчи: Х.Абдурахмонов.

**Биринчи масала бўлган ижро интизоми бўйича** филиал директори А.Расулов ахборот берди.

1. Жорий йилнинг 18.03.2019 й. кунидан 26.03.2019 й. кунига қадар филиал юқори ташкилотлар ва идоралардан келиб тушган ҳужжатлар жами 38 тани ташкил этди. Шу жумладан, ОЎМТВ дан жами 22та ҳужжат (булардан – 9та буйруқ, 13та хат), ТАТУ дан жами 13та ҳужжат (булардан 13та буйруқ), Фарғона вилоят ҳокимлигидан 3та ҳужжат келган. 18.03.2019 й. кунидан 26.03.2019 й. кунига қадар Жисмоний ва юридик шахслардан мурожаатлар келиб тушмади.

Келган ҳужжатлардан филиалнинг ўқув жараёнига оидлари:

* 23.03.2019 йил кунги № 87-02-695-сонли хатда “Битирувчиларнинг якуний давлат аттестацияси комиссиялари раисилигига номзодларни тавсия этиш” тўғрисида (*масъул И.Тожибоев*).

ТАТУдан келган 06.03.2019 йил кунги № 62 ф-сонли Фармойишда 2-босқич магистратура талабаларининг шахсий календар иш режалари, илмий-тадқиқот ва илмий- педагогик ишларининг ва магистрлик дессертация ишларининг бажарилишини ўрганиш (*масъул О.Қўлдошев, А.Абдуқодиров*).

Фарғона вилояти ҳокимлигидан келган 2019 йил 18 мартдаги 04-07/1224-сонли хатда “Фаол инвестициялар ва ижтимоий ривожланиш йили” да амалга оширишга оид Давлат дастури ижроси тўғрисида (*масъуллар Ф.Мулайдинов, А.Раимов*).

Ахборотчи ОЎМТВнинг 2019 йил 16 март кунги Ҳайъат йиғилишида кўрилган масалалар мазмунига алоҳида тўхталиб ўтди.

Хайъат йиғилиши кун тартибидаги масалалар тахлили асосида Республика ОТМлари олдига бир қатор вазифалар қўйилди:

* Президент Ш.Мирзиёевнинг 2018 йил 28 декабрдаги Олий Мажлисга Мурожаатномаси мазмунини педагог-ходимлар ҳамда талабалар ўртасида чуқур ўрганиш тадбирларини амалга ошириш;
* Бўлажак соҳа ходимларини чет эл мутахассислари даражасида, рақобатбардош қилиб тайёрлаш;
* Бўлажак талабаларни соҳага йўналтирилган лицей ва коллежлардан танлаб олинишини йўлга қўйиш;
* Магистрлар тайёрлашни янги сифат даражасига кўтариш, квотани кўпайтириш;
* Кадрлар тайёрлашга масъул бўлган мутахассислик кафедралари жавобгарлигини ошириш;
* Талабаларга берилган таълим топшириқларининг оғир-енгиллик даражасини белгилаб олиш;
* Фундаментал фанларни ўқитишга эътиборни кучайтириш;
* Хорижий мутахассислар билан доимий илмий-педагогик алоқани йўлга қўйиш;
* Педагог-ходимларнинг илмий мақолаларини халқаро тан олинган журналларда эълон қилинишига жиддий эътибор қилиш;
* Доктарантларнинг диссертация ишларини ўз вақтида химоя қилишларини ҳар томонлама таъминлаш;
* ОТМларга иқтисодий мустақиллик бериш;
* Талаба ёшларни спорт, санъат, ижодий тўгараклар каби маданий-маиший соҳаларга кенг жалб этиш;

А.Расулов юқоридаги вазифалардан келиб чиқиб, ҳар бир педагог-ходим, бўлим ва кафедралар, деканлар чора-тадбирлар режаси, дастури тузиб, белгиланган ишларни ўз вақтида, сифатли қилиб бажариш лозимлигини таъкидлади.

А.Расулов юқоридаги вазифалар асосида филиал маъмурияти олдида турган қўйидаги ишларни ўз вақтида бажариш лозимлигини уқтириб ўтди:

* педагог-ходимларнинг ички аттестациясини ўтказиш. Яъни педагог-ходимларнинг эгаллаб турган лавозими билан мутахассислик дипломи мослиги, ўз ишига лаёқатлилиги, фидокорлиги ва масъуллигини аниқлаш;
* филиал докторантларининг даврий хисоботларини эшитиб бориш. Яъни Республиканинг турли ОТМларида мақсадли докторантура ўтаётган 6 нафар ўқитувчи-тадқиқотчиларимизнинг диссертация ишлари жараёнидан бохабар бўлиб туриш;
* янги ўқув йилига қадар кафедралардаги илмий салоҳиятни янада ошириш. Яъни диссертация ҳимояларини тезлатиш, четдан унвонли мутахассисларни кафедраларга жалб этиш.

Ушбу масалага Ш.Умаров, И.Тожибоев, Б.Толиповлар фикр-мулохаза билдирдилар.

**Иккинчи масала** юзасиданфакультет деканлари ахборот бердилар.

***Б.Жалилов- ТТ ва КТ декани***- Ҳафта давомида барча академик гуруҳларда талабаларнинг давоматлари декан, декан ўринбосарлари томонидан ўрганилди. Улар қўйидагича:

1- курслар бўйича ўртача давомат 99.2 % ни ташкил қилди.

2-курслар бўйича ўртача давомат 95.0 % ни ташкил қилди.

3-курслар бўйича ўртача давомат 92.5% ни ташкил қилди.

4-курслар бўйича ўртача давомат 88.0% ни ташкил қилди.

Факультет бўйича ўртача давомат 93.6 ни ташкил қилади.

18.03.2019 йил 620-15 гурухида 1 жуфтлик АТТ кафедраси ассистенти С. Атаханов томонидан “Intellektual o'qitish tizimlari (lab)” фани ўтилмади.18.03.2019 йил 632-15 гурухида 2 жуфтлик ТИ кафедраси ассистенти А. Турдахматов томонидан “Кейинги авлод конвергент тармоқлари” фани ўтилмади.

Илмий ишлар бўйича: “Телекоммуникация инжиниринги” катта ўқитувчиси Р. Нуриддинова “Генератор типидаги фотоқабул қилувчи қурилмани яратиш” мавзусида 01.04.10 – Яримўтказгичлар физикаси йўналишида, техника фанлари доктори, профессор, академик Касимахунова Анархан Мамасадиковна раҳбарлигида 13 март санасида фалсафа докторлигини муваффақиятли химоя қилди.

Маънавий-маърифий ишлар бўйича: 2019 йил 11-16 март кунлари факультетининг 1-3 босқич талабалари режа-жадвалга асосан тиббий кўрикдан ўтказилди.

2019 йил 11-12 март кунлари Фарғона шаҳрида “Келажакни терроризмсиз қурамиз” мавзусида халқаро ёшлар фестивалида факультет талаба-ёшлар фаол иштирок этдилар.

2019 йил 12 март куни Фарғона Санъат саройида ташкил этилган “Хазон бўлган умр” номли спектаклни томоша қилиш учун факультетнинг 18 нафар талаба-ёшлари таклиф этилдилар.

2019 йил 14 март куни Фарғона шаҳри хокимининг топшириғига биноан филиал кириш қисмида 8-30 дан кеч қолган талабалар, ишчи ходимларни рўйхатга олиш ва 6 та гурухларда давомат рейдлари олиб борилди. Унга кўра, факультет кесими бўйича, 680 нафар талабалардан 35 нафари кеч қолганлиги аниқланди.

Давомат рейдлари хулосасига кўра факультетнинг ўртача давомат кўрсатгичи 94.1 фоизни ташкил этди.

2019 йил 16 март куни Ўзбекистон Республикаси Ёшлар тадбиркорлигини қўллаб-қувватлаш маркази Фарғона вилояти бўлими томонидан Фарғона давлат университетида ташкил этилган “Ёшлар хафталиги” ўқув семинарида Дастурий инжиниринги йўналиши 2-босқич 652-17 гуруҳ талабаси З.Юнусов фаол иштирок этди.

***З.Хамроқулов- КИФ декани*** - Ҳафта давомида факультетнинг барча академик гуруҳларда талабаларнинг давоматлари журналлар бўйича декан ўринбосарлари томонидан ўрганилди. Улар қўйидагича:

1-курслар бўйича ўртача давомат 98 % ни ташкил қилади.

2-курслар бўйича ўртача давомат 92 % ни ташкил қилади.

3-курслар бўйича ўртача давомат 89 % ни ташкил қилади.

4-курслар бўйича ўртача давомат 78 % ни ташкил қилади.

Факультет бўйича бакалавр талабаларининг ўртача давомати 89,2% ни ташкил қилди.

Кўп дарс қолдирган талабалар аниқланиб, гуруҳ мураббийлари билан биргаликда ушбу талабаларнинг ота-оналари билан тушунтириш ишлари олиб борилди. Жумладан, Компьютер тизимлари кафедраси катта ўқитувчиси М.Лазарева бошчилигидаги 2-курс 618-17 гуруҳ талабаси Х.Абдуллаевни дарсга қатнашиши бўйича онаси Н.Бегматова, Ахборот технологиялари кафедраси ассистенти Ш.Эргашева бошчилигидаги 4-курс 613-15 гуруҳ талабаси Д.Вахобовнинг дарсга қатнашиши бўйича ота-онаси Россия давлатида бўлганлиги сабабли унинг холаси З.Шерғозиева ва Табиий фанлар кафедраси катта ўқитувчиси П.Мавлонов бошчилигидаги 2-курс 610-17 гуруҳ талабаси И.Мусажоновни дарсга қатнашиши бўйича отаси А.Атамирзаевлар билан суҳбат ўтказилди.

Маънавий-маърифий ишлар бўйича: 2019 йил 4-11 март кунлари Компьютер инжиниринг факультетининг 1-3-босқич талабалари режа-жадвалга асосан тиббий кўрикдан ўтказилди.

2019 йил 11-12 март кунлари Фарғона шаҳрида “Келажакни терроризмсиз қурамиз” мавзусида халқаро ёшлар фестивалида Компьютер инжиниринг факультети талаба-ёшлар фаол иштирок этдилар.

2019 йил 12 март куни Фарғона Санъат саройида ташкил этилган “Хазон бўлган умр” номли спектаклни томоша қилиш учун Компьютер инжиниринги факультетининг 22 нафар талаба-ёшлари таклиф этилдилар.

2019 йил 16 март куни Ўзбекистон Республикаси Ёшлар тадбиркорлигини қўллаб-қувватлаш маркази Фарғона вилояти бўлими томонидан Фарғона давлат университетида ташкил этилган “Ёшлар хафталиги” ўқув семинарида Компьютер инжниринги йўналиши 2-босқич 618-17 гуруҳ талабаси Ш.Раҳимжонов фаол иштирок этди.

Ушбу хисоботларга йиғилиш аъзолари муносабат билдирдилар.

**И.Тожибоев:** Навбатдаги душанбадан бошлаб деканлар талабалар давоматига, декан ўринбосарлари эса уларнинг юриш-туришлари, кийинишларига масъул сифатида жиддий ишга киришишлари керак.

Мутахассислик кафедралари мудирлари БМИлар бўйича плагиат текшируви учун тўла-тўкис тайёр эмаслар. Бу жараён шу кунларда бошланади.

Битирувчи талабаларнинг уч томонлама шартномалари тезда тузилиб, жорий йилнинг 1 апрелигача расмийлаштирилаши лозим.

**А.Расулов:**БМИ ишлари учун умумий стандартдаги ягона расмий форма қилинса, талаба ҳам, илмий раҳбари ҳам тўла маълумотларга эга бўлиши осонлашади, хисобот-ахборот ишлари сифатли бўлади.

**Турли масалалар:**

1. *Филиал веб.сайти ҳолати ҳақида АТМ бошлиғи А.Полвонов ахборот берди.*

Филиал расмий веб-сайти Ўзбекистон Республикаси Вазирлар Маҳкамасининг 2018 йил 18 августдаги 14/1-2020-сонли топшириғига асосан шакллантирилган. Филиалнинг расмий веб-сайт манзили [www.tatuff.uz](http://www.tatuff.uz) домени асосида фаолият кўрсатиб келмоқда. Веб-сайт халқаро стандартларга мос 3 (уч) тилда фаолият юритиб келмоқда. Веб-сайтда филиалга оид янгиликлар ва тадбирлар, филиал тузилмаси, илмий фаолият, Молиявий фаолият, Маданий-маърифий фаолият, Абитурентларга, Талабаларга, Хорижий талабалар, Меъёрий – ҳуқуқий ҳужжатлар, интерактив давлат хизматлари, Боғланиш (қайта алоқа), кафедралар, бўлим ва марказлари ҳақида тўлиқ маълумотларни Ўзбекистон Республикаси Вазирлар Маҳкамасининг 2018 йил 18 августдаги 14/1-2020-сонли топшириғига асосан жойлаштириш учун тегишли бўлимларга Илмий ишлар ва инновациялар бўйича директор ўринбосари Ф.Мулайдинов номидан 2019 йил 19 февраль куни 21/02-19 -сонли ҳамда 2019 йили 13 март куни 13/03-19 **-** сонли топшириқ хатлари чиқарилганига қарамасдан иловага мувофиқ уч (ўзбек, рус инглиз) тилларида қуйидаги масъуллар томонидан маълумотлар тақдим этилмади: яъни янгиликлар ва тадбирлар бўлимига рус ва инглиз тилларида малумотлар тақдим қилинмаган ва жойлаштирилмаган (Масъуллар: А.Қодиров, А.Раимов ва Тиллар кафедраси), Маданий-маърифий фаолият бўлимига умуман маълумотлар жойлаштирилмаган (Масъуллар: А.Раимов, А.Қодиров), Абитурентлар учун тегишли менюларга ва бўлимларга маълумотлар тўлиқ тақдим қилинмаган ва жойлаштирилмаган (Масъул: А.Абдуқодиров, А.Қодиров), Ижтимоий-гуманитар фанлар кафедраси тўғрисидаги рус ва инглиз тилидаги маълумотлар тақдим қилинмаган (Масъул: Ш.Холматов, А.Қодиров), Тиллар кафедраси тўғрисидаги маълумотлар янгиланмаган (Масъул: Х.Арабоев, А.Қодиров), Юридик хизмат бўлими тўғрисида маълумотлар умуман тақдим қилинмаган (Маъсул: Р.Сулаймонов, А.Қодиров),. Доимий маълумотлар ўзгарганда масъул ходим томонидан маълумотлар 3 кун ичида янгиланиб борилиши бўйича Тиллар кафедраси томонидан сусткаштликка йўл қўйилган ва бугунги кунга қадар маълумотлар топширилмаган (Масъул: Х.Арабоев, А.Қодиров).

Юқорида кўрсатиб ўтилган камчиликлар йиғилишда танқидий тахлилдан ўтказилди.

**А.Расулов*:*** Филиал веб.сайти бизнинг рекламамиз, рейтингимиз. Шунинг учун бу ишга барчамиз киришишимиз, жиддий материаллар билан сайтни бойитиб боришимиз керак. Аммо бу масалада Тиллар(Х.Араббоев), АТ(А.Абдуқодиров), ГИФ(Ш.Холматов), филиал юристи (Р.Сулаймонов) мусъулиятсизлик қилганлар. Ушбу ишга умумий жавобгар бўлган А.Райимов, А.Қодировлар эса камчиликларни зудлик билан бартараф этишлари шарт.

1. *Филиал жиҳозларига масъуллик билан муносабатда бўлиш масаласи юзасидан* ахборот берган Х.Абдурахмонов бинонинг ҳар учала қаватидаги аудиториялар, дарс машғулотларидан сўнг бириктирилган ўқитувчиларнинг беэътиборлиги туфайли, эшиклар, деразалар очиқ қолгани, калитлар қоровулларга топширилмагани, электр чироқлари ёниқ ҳолатда қолиб кетгани ўртага ташланди (ахборот илова қилинади).

Йиғилиш раиси А.Расулов бундай ҳолатлар бўйича алоҳида ички буйруқ чиққани, агар навбатда яна шундай салбий ҳолатлар юз берса, масъул шахс ички буйруқни бажармаган сифатида интизомий жазога тортилиши мумкинлиги ҳақида огоҳлантириб ўтди.

Юқорида кўрсатиб чиқилган масалалар юзасидан филиал Бошқарув йиғилиши

**қ а р о р қ и л а д и:**

1. Филиал директори А.Расуловнинг ижро интизоми юзасидан берган ахбороти маълумот учун қабул қилинсин.
2. Филиалдаги ўқиш-ўқитиш, илмий тадқиқот ҳамда манавий-маърифий ишлар мазмунига ОЎМТВнинг 2019 йил 16 март куни Хайъат йиғилишида кўрилган масалалар асосида қўйилган вазифалар сингдириб борилиши алоҳида кўрсатиб ўтилсин.
3. Филиалдаги педогог-ходимларни мутахассис сифатида ички аттестациядан ўтказиш масаласи ўрганиб чиқилиб, 2019 йилнинг 1 апрелига қадар, амалдаги тартиб-қоидаларига асосланган ҳолда, аттестация талаблари белгиланиб, ўтказувчи ишчи гуруҳ шакллантирилсин.Масъуллар: И.Тожибоев, филиал юристи
4. Бир ҳафталик ўқув жараёни бўйича факультет деканлари томонидан тайёрланган ахборотлар маълумот учун қабул қилинсин.
5. Мутахассислик кафедраларида БМИ бўйича ягона форматдаги ахборот жадвали шакллантирилсин ҳамда БМИ ишларини жорий йилнинг 1 апрелига қадар плагиат текширувига тайёрлаш якунлансин.

Масъуллар: мутахасислик кафедралари мудирлари.

1. Турли масалалар:

а). АТМ бошлиғи А.Полвоновнинг филиал веб.сайти ҳолати юзасидан берган ахбороти маълумот учун қабул қилинсин ҳамда бу масалада масъулятсизлик қилган А.Қодиров, А.Райимов, Х.Араббоев, А.Абдуқодиров, Ш.Холматов, Р.Султоновларга камчиликларни бир ҳафтада бартараф этиш кўрсатиб ўтилсин.

Масъул: А.Полвонов.

б). Ўқув биноси хоналари ва жиҳозлари бўйича Х.Абдурахмонов ахбороти инобатга олинсин, камчилик ва бепарволикка йўл қўйган бир қатор педого-ходимларга, агар яна шу салбий ҳолат такрорланса, интизомий жазо чораси қўлланиши белгилаб қўйилсин.

Масъуллар:кафедра мудирлари, Х.Абдурахмонов.

Йиғилиш раиси: А.Расулов

Йиғилиш котиби: М.Мирзаев